เงินกรูหรือเงินกู้ดีกว่ากัน
การลงทุนจะทำธุรกิจ ควรใช้เงินตัวเองหรือกู้เงินมาทำดีกว่ากัน
21 ก.ย. 2561

เรื่อง มงคล ลุสัมฤทธิ์
นี่เป็นอีกข้อที่เป็นที่ถกเถียงกันมากมาย ว่าใช้เงินตัวเองหรือกู้เงินมาทำดีกว่ากัน และมุมมองของการเป็นหนี้ที่สูงเป็นอย่างไรบ้างเครียดกันมากแค่ไหนไปดูกันเลย
ผมได้ยินบางคนบอกว่าทำธุรกิจใหญ่ๆ กู้มาลงเลยสิดีรวยเร็วทำใหญ่อย่าทำเล็ก หลายๆ คนคิดกันแต่ด้านบวกว่ามีรายได้มากมายมีอิสระงั้นงี้ แต่โลกความเป็นจริงไม่ได้สวยแบบนี้ทุกคนหรอกนะ
มาลองดูอีกมุมของคนที่ทำธุรกิจใหญ่และบางคนกู้มาทำด้วย
- ถ้าคุณไม่มีเงินต้องเริ่มจากทำงานอย่างหนักเพื่อให้ได้เงินมา
- หรือจะกู้เงินมาทำธุรกิจถ้าล้มเหลวก็ต้องทำงานข้อด้านบนมาใช้ทั้งต้นและดอก
- ถ้าเกิดผ่านการทำธุรกิจมาได้ก็ต้องมาเจอคู่แข่งมากมายที่ขายตัดราคา ก๊อบปี้งานของคุณอย่างสิ้นคิด
- หรือถ้ากู้ธนาคารมาได้คุณเคยไหมที่เจอผ่อนเดือนละหลายแสน ถึงหลายล้านต่อเดือน มันเครียดนะวุ้ย
- และแน่นอนคู่แข่งมาตามก๊อบปี้อีกแล้ว
- วันดีคืนดีที่เราภูมิใจในธุรกิจของเรา ไอ้คู่แข่งที่ก๊อบปี้เรามามันก็พัฒนาๆ ขึ้นเรื่อยๆ จนแซงเราไปเลย
- วันนี้ไปเดินห้างมาเห็นรองเท้า Hushpuppies ที่แสนภูมิใจ ออกรุ่นใหม่เป็นสไตล์รองเท้ากระชับ เบาสบาย เหมือนแบรนด์ใหม่ๆ ที่ออกมาก่อนหน้านี้แล้ว จากแบรนด์ที่เป็นรองเท้าหนังเท่ห์สวยต้องมาทำรองเท้าวัยรุ่นสีฉูดฉาดบ้าง
- โลกมันหมุนไปเรื่อยๆ ใครไม่หมุนก็ตายไป ถ้าคุณคือคนที่ไม่พร้อมจะหมุน บางทีการรับเงินเดือนที่แน่นอนไม่เสี่ยงมันอาจจะเหมาะกับคุณก็ได้
- และถ้าคุณกู้ธนาคารมาแล้ววันหนึ่งไม่มีรายได้เลย นั่นก็คือล้มละลายกันง่ายๆ เลย ผ่อนเดือนแสนหรือล้าน รายได้ไม่มีก็ตายๆๆๆ
- สุดท้ายจะทำอะไรมันก็ขึ้นอยู่กับคนเราว่าคุณมีพื้นฐานความชอบแบบไหน บางครั้งผมก็เห็นคนทำงานเงินเดือนยิ้มแย้มมีความสุขกับชีวิตก็มากมาย
สนับสนุนให้คนคิดต่างแบบมีสติ ไม่ต้องไปตามๆ กันครับ บางอย่างมันก็เหมาะและไม่เหมาะกับเรานะครับ
นี่คือบางมุมของการทำธุรกิจที่เป็นแง่ลบกันด้วยแต่สิ่งที่น่าสนใจของคนที่ใช้เงินตัวเองมีข้อดีข้อเสีย ดังนี้
ข้อดีของการใช้เงินตัวเอง
1.ไม่มีหนี้ที่เครียดมากๆ บางทีต้องจ่ายค่าผ่อนเดือนละหลานแสน ของผมนี่ก็เดือนละหลักล้านเลยครับ
2.ไม่ต้องจ่ายดอกเบี้ยที่จะสูงมาก โดยเฉพาะดอกของการกู้แบบธุรกิจ
3.กำหนดการลงทุนที่มีความเสี่ยงต่ำได้
และข้อเสียของการใช้เงินตัวเองลงทุนคือ
1.เติบโตได้ช้ากว่าต้องค่อยๆ เก็บเงินมาลงทุนเอง
2.ยากสำหรับคนเริ่มต้นที่มีทุนน้อย
ลองชั่งน้ำหนักกันดูนะครับถึงข้อดีและข้อเสียของการทำธุรกิจที่ใหญ่โดยใช้เงินตัวเอง หรือกู้มาลง